《次韵和张元常中秋夜不见月》
宋代·沈遘

月色初无别，人心自有分。长令照清夜，犹胜掩重云。

老去欢难强，衰来饮易醺。君家富歌管，独不使人闻。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。